《留题西林寺揽秀亭》
宋代·郭祥正

行瞻香炉峰，未出二林口。一区广地如席平，谁作新亭名揽秀。

秀色可揽结，正对香炉峰。李白爱之忍去，便欲此地巢云松。

寂寥往事三百载，涧泉谷草依旧扬清风。泉可掬，草可撷，清风洒面如冰雪。

閒来携手四五人，倒尽金壶颊不热。寸心何独忘宠荣，形骸遗尽神超越。

寄语世上士，劝君早归来。霹雳轰车胆欲落，忠愤虽死何为哉。

此时竟不悟，此心徒自知。岚光向晚紫翠滴，杜鹃更在深林啼。

试拂横琴奏流水，指下忽作商声悲。悲来乎，可奈何，推琴罢酒为君歌。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。